Paranoia (film)

Paranoia er en amerikansk thriller fra 2013. Filmen er regissert av Robert Luketic og manus skrevet av Jason Dean Hall og Barry Levy. Den er basert på en roman med samme navn av Joseph Finder, og handler om Adam Cassidy (Liam Hemsworth) som arbeider i et mektig teknologi-firma. En dag begår han en idiotisk skøyerstrek som kan komme til å koste ham jobben, men ledelsen gir ham sjansen til å beholde den. Imidlertid kommer det med en pris: Han må spionere på sjefens gamle mentor for å sikre en million-avtale for bedriften.

Filmen har Liam Hemsworth, Gary Oldman, Harrison Ford og Amber Heard i hovedrollene.

 Handling 
Adam Cassidy er en oppfinner som arbeider for et stort selskap grunnlagt av Nicholas Wyatt. Etter å ha fått sparken for insubordinasjon, bruker Adam bedriftens kredittkort for å betale for alle vennene hans ved en bar. Wyatt og hans håndlanger, Miles Meechum, presser Adam til å begynne som spion under trussel om å få ham arrestert for svindel og tyveri av firmaets penger. Adam blir deretter trent opp av Judith Bolton til å infiltrere en konkurrerende bedrift som eies av Wyatts tidligere mentor, Jock Goddard.

FBI-agent Gamble avhører Adam. Han avslører at tre tidligere ansatte som var ansatt ved Goddards firma nylig har blitt funnet døde. Men Adam ignorerer ham. Adam oppdager at Emma Jennings (spilt av Amber Heard) en kvinne han tidligere møtte på en fest, arbeider for Goddards bedrift. Adam innleder et forhold til Emma i ett forsøk på å stjele hemmelig informasjon om Goddards fremtidige prosjekter. Wyatt truer med å drepe Adams far, Frank Cassidy, med mindre Adam stjeler en splitter ny mobiltelefon, kalt "Occura" utviklet av Goddard.

Adam oppdager senere ut at Miles Meechum og Judith Bolton overvåker ham, og han ødelegger flere overvåkningskamera i leiligheten sin. Til gjengjeld kjører Meechum over Adams bestevenn, Kevin, med en bil - og Kevin blir nesten drept. Adam får 48 timer på seg, til å stjele prototypen av Goddards nye mobiltelefon. Adam bruker Emma sitt finger-avtrykk, for å få adgang til firmaets hvelv. Der blir han konfrontert av Goddard, som har til hensikt å overta hele Wyatts firma med bevis for at Adam opptrådte som Wyatts spion. Emma oppdager at Adam brukte henne, bare for å tilgang til jobben hennes.

Adam rekrutterer også vennen Kevin for å hjelpe ham. Et møte blir avholdt mellom Wyatt og Goddard, hvor det blir avslørt at Bolton har spionert mot Wyatt på vegne av Goddard. Begge menn snakker om alle forbrytelsene de har begått, for å sabotere hverandres selskaper. Men Adam har i hemmelighet brukt en programvare for å overføre hele denne samtalen til Kevin, og all informasjon blir deretter overført til FBI. Både Goddard, Wyatt, Bolton og Meechum blir arrestert av Gamble. Adam blir løslatt for å ha bidratt til FBIs etterforskning. Han åpner senere en liten bedrift i Brooklyn sammen med Kevin og vennene deres. Han forsoner seg også med Emma, og filmen ender med at de deler et lidenskapelig kyss.

 Rolleliste 
 Liam Hemsworth som Adam Cassidy
 Gary Oldman som Nicholas Wyatt
 Harrison Ford som Jock Goddard
 Amber Heard som Emma Jennings
 Josh Holloway som Agent Billups
 Lucas Till som Aaron Cassidy
 Julian McMahon som Meechum
 Embeth Davidtz som Judith Bolton
 Richard Dreyfuss som Francis Cassidy
 Christine Marzano som Nora Summers
 Angela Sarafyan som Alison
 Kevin Kilner som Tom Lundgren
 Charlie Hofheimer som Richard McCallister

 Annet 
 Kevin Spacey ble tilbudt rollen som Nicholas Wyatt, men avslo.

 Eksterne lenker 



Kategori:Filmer fra 2013
Kategori:Thrillerfilmer fra USA
Kategori:Dramafilmer fra USA
Kategori:Filmer basert på bøker
Kategori:Engelskspråklige filmer